Lav et referat af nedenstående tekst:

Tekst:
Der er endnu engang fundet listeria i en dansk fødevare, det oplyser firmaet, der har distribueret den inficerede fisk, Kattegat Seafood i Hirtshals. Lakseelskere, der handler i Aldi, har således i den seneste tid været i fare for at sætte tænderne i koldrøget laks med listeria. Varen er solgt i danske Aldi-butikker og er under mistanke for indhold af listeria, som er sundhedsskadelig. Symptomerne på listeria er influenzalignende og vil som regel omfatte feber, muskelsmerter, hovedpine, træthed og neurologiske symptomer. I en pressemeddelelse beder Kattegat Seafood forbrugeren om at kassere varen eller levere den tilbage til købsstedet. Det drejer sig om koldrøget laks 50 gram, der er produceret 2. juni og er mindst holdbar til 30. juni. I sjældne tilfælde kan listeria forårsage meningitis og blodforgiftning. Tilbage i august 2014 blev et stort parti rullepølse med listeria solgt fra producenten John A. Rullepølser, hvilket resulterede i 17 menneskers død

Referat:
Der er fundet listeria i en koldrøget laks, som er solgt i danske Aldi-butikker. Varen tilbagekaldes.